CELEX: 62011TN0456
Language: lv
Date: 2011-08-12 00:00:00
Title: Lieta T-456/11: Prasība, kas celta 2011. gada 12. augustā — ICdA u.c./Komisija

8.10.2011   
            
            
               LV
            
            
               Eiropas Savienības Oficiālais Vēstnesis
            
            
               C 298/27
            
         Prasība, kas celta 2011. gada 12. augustā — ICdA u.c./Komisija
   (Lieta T-456/11)
   2011/C 298/50
   Tiesvedības valoda — angļu
   
      Lietas dalībnieki
   
   
      Prasītāji: International Cadmium Association (ICdA) (Brisele, Beļģija), Rockwood Pigments (UK) Ltd (Stoke-on-Trent, Apvienotā Karaliste) un James M Brown Ltd (Stoke-on-Trent, Apvienotā Karaliste) (pārstāvji — R. Cana un K. Van Maldegem, advokāti)
   
      Atbildētāja: Eiropas Komisija
   
      Prasījumi
   
   Prasītāju prasījumi Vispārējai tiesai ir šādi:
   
               —
            
            
               atcelt apstrīdēto aktu tiktāl, ciktāl ar to ir ierobežota kadmija pigmentu izmantošana plastmasas materiālos, kas nav tie plastmasas materiāli, kuros šī izmantošana tika ierobežota pirms apstrīdētā akta pieņemšanas, un
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāji izvirza astoņus pamatus.
   
               1)
            
            
               Ar pirmo pamatu tiek apgalvots, ka
               
                           —
                        
                        
                           ar apstrīdēto regulu ir pārkāpts REACH regulas (1) 137. panta 1. punkta a) apakšpunkts un 68.–71. pants.
                        
                     
         
               2)
            
            
               Ar otro pamatu tiek apgalvots, ka
               
                           —
                        
                        
                           apstrīdētā regula ir pamatota ar acīmredzamu kļūdu vērtējumā.
                        
                     
         
               3)
            
            
               Ar trešo pamatu tiek apgalvots, ka
               
                           —
                        
                        
                           ar apstrīdēto regulu ir pārkāpti tiesiskās drošības un tiesiskās paļāvības principi.
                        
                     
         
               4)
            
            
               Ar ceturto pamatu tiek apgalvots, ka
               
                           —
                        
                        
                           ar apstrīdēto regulu ir pārkāpta REACH regula tiktāl, ciktāl tajā ir noteikti ierobežojumi vielu grupai, nenovērtējot tās katru atsevišķi.
                        
                     
         
               5)
            
            
               Ar piekto pamatu tiek apgalvots, ka
               
                           —
                        
                        
                           ar apstrīdēto regulu ir pārkāpts TBT līgums (Līgums par tehniskajām barjerām tirdzniecībai).
                        
                     
         
               6)
            
            
               Ar sesto pamatu tiek apgalvots, ka
               
                           —
                        
                        
                           ar apstrīdēto regulu ir pārkāptas prasītāju procesuālās tiesības.
                        
                     
         
               7)
            
            
               Ar septīto pamatu tiek apgalvots, ka
               
                           —
                        
                        
                           apstrīdētā regula pretēji LESD 296. pantam ir nepietiekami pamatota.
                        
                     
         
               8)
            
            
               Ar astoto pamatu tiek apgalvots, ka
               
                           —
                        
                        
                           ar apstrīdēto regulu ir pārkāpts samērīguma princips.
                        
                     
         
      (1)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006, 1. lpp.).